薛玠兩投詩以古風謝之
作者：陳文蔚
朝代：宋

paragraphs: 知君家住象山麓，日有見聞新耳目。
自憐各在天一涯，休譽惟能採鄉曲。
却來一見玉溪頭，已知標致非凡俗。
等閑揮翰墨淋浪，惠我新詩不金玉。
細將學問說根源，異同更與明朱陸。
吾道工夫有端緒，要是義精仁乃熟。
博文約禮是真傳，收拾奇功歸謹獨。
參前倚衡勿間斷，千載斷絃端可續。
手披詩卷荷情真，聊以斯言報諄復。